**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII****Број 1** | **Прокупље****13. Јануар****2025.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 44. став 2. и члана 209. Закона о социјалној заштити („Сл.гласник РС“ бр. 24/2011 и 117/2022 – одлуке УС), члана 9. Одлуке о социјалној заштити Града Прокупља („Службени лист Града Прокупља”, број 27/19), члана 1. Одлуке о измени и допуни одлуке о социјалној заштити Града Прокупља („Службени лист Града Прокупља”, број 24/21), члана 8. Правилника о методологији формирања цене услуга и учешћу корисника и њихових сродника обавезних на издржавање у трошковима услуга социјалне заштите Прокупља („Службени лист Града Прокупља”, број 35/19), члана 8. Правилника о измени и допуни правилника о методологији формирања цене услуга и учешћу корисника ињегових сродника обавезних на издржавање у трошковима услуга социјалне заштите („Службени лист Града Прокупља”, број 28/21) и члана 63. Статута Града Прокупља („Службени лист Града Прокупља“, број 15/18), Градско веће Града Прокупља, на седници одржаној 13.01.2025.године, донело је

Решење

о утврђивању економске цене услуга социјалне заштите

Члан 1.

Овим Решењем утврђује се економска цена услуга социјалне заштите помоћ у кући, дневни боравак, лични пратилац детета и персонална асистенција.

Члан 2.

Економска цена услуге Помоћ у кући износи: 550,00 динара по часу по ангажованом лицу.

Економска цена услуге Дневни боравак износи: 749 925,57 динара месечно.

Економска цена услуге Лични пратилац износи: 480,00 динара по часу по ангажованом лицу.

Економска цена услуге Персонална асистенција износи: 430,00 динара по часу по ангажованом лицу.

Члан 3.

Ово Решење ступа на снагу даном доношења и објавити га у „Службеном листу Града Прокупља“.

Члан 4.

Ступањем на снагу овог Решења престаје да важи Решење о утврђивању економске цена услуга социјалне заштите („Сл. лист Града Прокупља”, број 9/23).

 Број: 06-2/2025-02

У Прокупљу,13.01.2024. године

ГРАДСКО ВЕЋЕ ГРАДА ПРОКУПЉА

ПРЕДСЕДНИК

ГРАДСКОГ ВЕЋА ГРАДА ПРОКУПЉА

 Мирослав Антовић с.р.

2

На основу члана 27. Став 10., члана 33. Закона о јавној својини („Сл.гласник РС“,72/2011, 88/2013, 105/2014, 104/2016-др закон и 108/2016, 113/2017, 95/2018, 153/2020, 94/2024),члана 2. И 3. Уредбе о одређивању опреме веће вредности и утврђивању случајева и услова под којима се покретне ствари из јавне својине могу отуђити непосредном погодбом, испод тржишне цене, односно без накнаде („Сл.гласник РС“, бр.156/2020), члана 63.став 1. тачка 19. Статута града Прокупља („Сл.лист Општине Прокупље“, бр.15/2018), Градско веће града Прокупља на седници одржаној дана 13.01. 2025. године донело је

**З А К Љ У Ч А К**

**О ДАВАЊУ НА КОРИШЋЕЊЕ ПОКРЕТНЕ СТВАРИ**

 **I ДАЈЕ СЕ НА КОРИШЋЕЊЕ** безнакнаде, на период од 2 године, „Удружењу оболелих од мишићних и неуро-мишићних болести Топличког округа“ Прокупље, покретна ствар и то моторно возило марке CITROEN JUMPER FT33 L2H2 2.2 HDI 140, регистарских таблица PK-089-AJ, број шасије VF7YBBNFB12T55925, број мотора PSA4HO310DZ974107887, власника Градске управе града Прокупља, за потребе обављања делатности у ком циљу је основано.

 **II**  „Удружењу оболелих од мишићних и неуро-мишићних болести Топличког округа“ Прокупље се обавезује да покретну ствар-моторно возило, описану у предходном ставу користи сходно њеној намени са пажњом доброг домаћина и без права на регистровање возила код надлежних служби на име удружења.

 **III** Удружење оболелих од мишићних и неуро-мишићних болести Топличког округа“ Прокупље има право да одржава и управља покретном ствари из овог закључка као и да врши ситне поправке на моторном возилу, о свом трошку.

 **IV** Tрошкови поправке већих и мањих кварова, одржавања возила и саме регистрације, биће регулисани Уговором о давању на коришћење покретне ствари.

 **V** Овлашћује се градоначелник града Прокупља да са заступником Удружења оболелих од мишићних и неуро-мишићних болести Топличког округа“ Прокупље, закључи Уговор о давању на коришћење покретне ствари, којим ће се ближе уредити права и обавезе обе стране.

 **VI** Оваj Закључак ступа на снагу осмог дана од дана објављивања у Службеном листу града Прокупља.

**VII** Закључак доставити Граду Прокупљу, „Удружењу оболелих од мишићних и неуро-мишићних болести Топличког округа“ Прокупље , Одељењу за буџет и финансије градске управе града Прокупља, архиви.

ГРАДСКО ВЕЋЕ ГРАДА ПРОКУПЉА

Број: 06- 2 /2025-02

У Прокупљу, 13.01 2025.. године

 ПРЕДСЕДНИК

 ГРАДСКОГ ВЕЋА

 Мирослав Антовић с.р.

***С а д р ж а ј***

***1.Решење о утврђивању економске цене услуга социјалне заштите.................................1***

***2. Закључак о давању на коришћење покретне ствари........................................................3***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*